Երրորդ գործոնը Մկրտչյանի՝ չմարված 10 000 դոլար քաղհայց ունենալն է: Դատարանում ցմահ դատապարտյալ Արթուր Մկրտչյանի շահերի ներկայացուցիչ փաստաբան Ռոբերտ Ռևազյանը կասկածի տակ դրվեց Տեղաբաշխման հանձնաժողովի դիտարկումը, թե Մկրտչյանի հետ ուղղման աշխատանքներ շարունակելը կարող է հիմք դառնալ նրա պատժի կրման ռեժիմը չփոխելու. «Անձի հետ ուղղման աշխատանքները կարող են շարունակվել մինչև պատժի կրման ավարտը: Տարբերություն չկա՝ դատապարտյալը գտնվում է փակ, թե կիսափակ ռեժիմում, այդ աշխատանքները նույն կերպ շարունակվում են: Կիսափակ ռեժիմում ուղղման գործընթացն ավելի արդյունավետ կարող է լինել»,- ասաց պարոն Ռևազյանը: Ըստ նրա՝ չվճարված քաղհայց ունենալը ևս չի կարող խոչընդոտել ռեժիմ փոխելուն. «Օրենքը չի նախատեսել, որ անձը պարտադիր պիտի չունենա իր դեմ ներկայացված քաղհայց»: